《感怀 其一》
清代·厉志

日步秋原夜坐楼，夏峰犹是乱云头。酒场未困身先病，梦地无欢醒更愁。

何处微风回小草，竟忘孤月照遐陬。巢云凤子应岑寂，竹实丹诚苦莫投。

作者简介：浙江定海人，字心甫，号骇谷，别号白华山人。诸生。书学明人，尤精行草。画山水兰竹有逸趣。中年患目疾，而书画益进。握笔疾扫，全以神行，一日可成数十幅。亦工诗文，居宁波时，与姚燮等唱和。有《白华山人诗钞》、《诗说》。